Author: cerny
Last saved by: agenda0
Company: Úrad vlády Slovenskej republiky

Úrad vlády SR						  Na rokovanie vlády SR
Sekcia hospodárskej politiky					  dňa 15.11.2001
									  k číslu: 7538/2001
									  k bodu: 16

S t a n o v i s k o 

k návrhu na vydanie rozhodnutia o privatizácii majetkovej účasti štátu na podnikaní spoločnosti KONŠTRUKTA – Industry, akciová spoločnosť                                                                 so sídlom v Trenčíne

I.
Materiál predkladá ministerka pre správu a privatizáciu národného majetku na základe §10 ods.1 a 13 a §1Oa  ods.2 a 4 zákona č.92/1991 Zb. o podmienkach prevodu majetku štátu na iné osoby v znení neskorších predpisov.

Predmetom návrhu je vydanie rozhodnutia, ktoré sa týka predaja majetkovej účasti štátu na podnikaní spoločnosti  KONŠTRUKTA – Industry, a.s. so sídlom v Trenčíne spoločnosti VITAL TRENČÍN, s.r.o. so sídlom v Trenčíne. Táto obchodná spoločnosť je založená vrcholovým manažmentom uvedenej akciovej spoločnosti a už v súčasnom období vlastní 34 % jej akcií. 

Základný privatizačný projekt bol predložený na Ministerstvo pre správu a privatizáciu národného majetku SR 28.2.2001 a je spracovaný v súlade so stanoviskom zakladateľa. Kupujúci bol vybraný na základe výberového konania. 

II.
Materiál nebol predložený na štandardné medzirezortné pripomienkové konanie.

III.
Do privatizácie podľa privatizačného projektu vstupuje majetková účasť štátu na podnikaní spoločnosti KONŠTRUKTA – Industry, a.s. so sídlom v Trenčíne, v zastúpení Ministerstvom hospodárstva SR, vo výške 66 % podielu zo základného imania v menovitej hodnote akcií 124 665 tis. Sk. Nadobúdateľ uhradí kúpnu cenu vo výške 30 000 tis. Sk jednorazovou platbou v hotovosti do 30 dní po uzavretí kúpnej zmluvy. V rámci ďalších podmienok predaja je kupujúci zaviazaný investovať do výrobných a ekologických zariadení spoločnosti 100 mil. Sk v priebehu 5 rokov.

Porada ekonomických ministrov materiál prerokovala 12.11.2001 a predložený návrh vzala na vedomie. Vláde SR odporučila návrh schváliť.   

Odporúčame, aj s prihliadnutím na záver rokovania Porady ekonomických ministrov, aby vláda SR prijala navrhované uznesenie. 

Bratislava 13. 11. 2001